Константин Пазов е роден на 11 май 1872 година в град Прилеп. Завършва Военното на Негово Княжеско Височество училище и на 30 септември 1893 е произведен в чин подпоручик. По време на Първата световна война (1915 – 1918) командва 4-ти пехотен плевенски полк. След Деветнадесетомайския преврат влиза във Временния национален комитет, подкрепен от новата власт, който заменя Националния комитет на Съюза на македонските емигрантски организации. Военната му служба преминава изцяло в пехотни полкове: 6-и, 35-и, 39-и, 61-ви, 15-и, 7-и и 4-ти.